19930624

Regulamentul (CEE) nr. 1657/93 al Consiliului

din 24 iunie 1993

de suspendare temporară a drepturilor autonome prevăzute de Tariful Vamal Comun pentru un anumit număr de produse industriale destinate dotării zonelor libere din Azore și Madeira

CONSILIUL COMUNITĂȚILOR EUROPENE,

având în vedere Tratatul de instituire a Comunității Economice Europene, în special articolul 28,

având în vedere propunerea Comisiei [1],

având în vedere avizul Parlamentului European [2],

întrucât, prin Decizia 91/315/CEE [3], Consiliul a instituit un program de opțiuni specifice caracterului periferic și insular al insulelor Madeira și Azore (Poseima);

întrucât, în cadrul programului global de acțiuni prevăzute de decizia menționată în favoarea dezvoltării economice și sociale a regiunilor autonome menționate, se precizează că zonele libere pot constitui un instrument benefic pentru dezvoltarea economică a regiunilor în cauză; întrucât, în ceea ce privește regimul aplicabil zonelor libere din Azore și Madeira, se poate dovedi oportună adoptarea unor măsuri vamale speciale;

întrucât Regulamentul (CEE) nr. 1604/92 al Consiliului din 15 iunie 1992 de modificare a Regulamentului (CEE) nr. 2504/88 privind zonele libere și antrepozitele libere [4] prevede că operațiunile de perfecționare efectuate cu precădere în zonele libere ale regiunilor autonome menționate anterior nu se supun condițiilor economice prevăzute de regimul de perfecționare activă;

întrucât, printr-o cerere prezentată la 4 martie 1992, completată la 22 octombrie 1992 și la 20 ianuarie 1993, autoritățile portugheze competente au solicitat să aibă posibilitatea de a beneficia de scutirea de drepturile prevăzute de Tariful Vamal Comun la importul unui anumit număr de produse industriale destinate dotării zonelor libere din Azore și Madeira;

întrucât, după o examinare atentă a situației, se pare că o astfel de măsură ar fi de natură să insufle avântul necesar dezvoltării activităților economice în zonele libere menționate;

întrucât, pentru a nu afecta direct funcționarea pieței interne, este necesară limitarea în timp a unei astfel de măsuri, precum și adoptarea dispozițiilor corespunzătoare pentru a se asigura faptul că produsele pentru care se acordă suspendarea sunt destinate exclusiv dotării zonelor libere menționate;

întrucât este necesar să se permită Comisiei să fie informată cu privire la volumul importurilor în cauză,

ADOPTĂ PREZENTUL REGULAMENT:

Articolul 1

(1) Drepturile prevăzute de Tariful Vamal Comun aplicabile produselor menționate în anexă se suspendă în totalitate până la 31 decembrie 2000.

(2) Beneficiul suspendării menționate la alineatul (1) se acordă exclusiv produselor destinate dotării zonelor libere din Azore și Madeira.

(3) Autoritățile portugheze competente adoptă dispozițiile necesare pentru a asigura respectarea măsurilor prevăzute la alineatul (2), în conformitate cu dispozițiile comunitare pertinente privind destinațiile speciale, în special perceperea drepturilor prevăzute de Tariful Vamal Comun, atunci când produsele în cauză sunt transportate în alte părți ale teritoriului vamal al Comunității.

Ele informează în cel mai scurt timp Comisia cu privire la aceste măsuri.

Articolul 2

În ceea ce privește produsele menționate la articolul 1, autoritățile portugheze competente comunică Comisiei, până la data de 15 martie a fiecărui an, volumul importurilor care au beneficiat de suspendarea tarifară în cursul anului precedent.

Articolul 3

În cursul anului 2000, Comisia, după consultarea autorităților portugheze competente, va examina efectul măsurilor adoptate cu privire la dezvoltarea zonelor libere din Azore și din Madeira și, după caz, va prezenta propunerile corespunzătoare.

Articolul 4

Prezentul regulament intră în vigoare la data publicării în Jurnalul Oficial al Comunităților Europene.

Prezentul regulament este obligatoriu în toate elementele sale și se aplică direct în toate statele membre.

Adoptat la Luxemburg, 24 iunie 1993.

Pentru Consiliu

Președintele

B. Westh

[1] JO C 116, 27.4.1993, p. 11.

[2] Aviz adoptat la 28 mai 1993 (nepublicat încă în Jurnalul Oficial).

[3] JO L 171, 29.6.1991, p. 10.

[4] JO L 173, 27.6.1992, p. 30.

--------------------------------------------------

19930624

ANEXĂ

Număr de ordine | Cod NC | Denumirea mărfurilor |

18.0300 | 6804 | Pietre de moară și articole similare, fără batiuri, pentru măcinat, defibrat, concasat, ascuțit, polizat, rectificat, tăiat sau debitat, pietre de ascuțit sau de polizat manual și părțile lor, din pietre naturale, din materiale abrazive, naturale sau artificiale, aglomerate sau din ceramică, cu sau fără părți din alte materiale |

18.0302 | 7308 | Construcții și părți de construcții (de exemplu poduri și elemente de poduri, porți de ecluze, turnuri, piloni, stâlpi, coloane, șarpante, acoperișuri, uși și ferestre și ramele lor, pervazuri și praguri, obloane, balustrade) din fontă, din fier sau din oțel, cu excepția construcțiilor prefabricate de la poziția 9406; table, tije, bare, profiluri, țevi și produse similare din fontă, fier sau oțel, pregătite în vederea utilizării lor în construcții |

18.0304 | 730900 | Rezervoare, cisterne, cuve și recipiente similare pentru orice fel de substanțe (cu excepția gazelor comprimate sau lichefiate) din fontă, fier sau oțel, cu o capacitate de peste 300 l, fără dispozitive mecanice sau termice, inclusiv căptușite sau izolate termic |

18.0306 | 7310, cu excepția 73102110 | Rezervoare, butoaie, bidoane, cutii și recipiente similare, pentru orice fel de substanțe (cu excepția gazelor comprimate sau lichefiate), din fontă, fier sau oțel, cu o capacitate de cel mult 300 l, fără dispozitive mecanice sau termice, indiferent că sunt căptușite sau izolate termic sau nu, cu excepția cutiilor de tipul celor utilizate pentru conservarea produselor alimentare și a băuturilor |

18.0308 | 731100 | Recipiente pentru gaze comprimate sau lichefiate din fontă, fier sau oțel |

18.0310 | 7322 | Radiatoare pentru încălzire centrală, cu încălzire neelectrică, și părțile lor, din fontă, fier sau oțel; generatoare și distribuitoare de aer cald (inclusiv cele care pot funcționa și ca distribuitoare de aer rece sau de aer condiționat), cu încălzire neelectrică, prevăzute cu un ventilator sau cu o suflantă cu motor, și părțile lor, din fontă, fier sau oțel |

18.0312 | 7610 | Construcții și părți de construcții (de exemplu poduri și elemente de poduri, turnuri, piloni, stâlpi, coloane, șarpante, acoperișuri, uși și ferestre și ramele lor, pervazuri și praguri, balustrade) din aluminiu, cu excepția construcțiilor prefabricate de la poziția 9406; table, bare, profiluri, țevi și similare, din aluminiu, pregătite în vederea utilizării în construcții |

18.0314 | 76110000 | Rezervoare, cisterne, cuve și recipiente similare pentru orice substanțe (cu excepția gazelor comprimate sau lichefiate) din aluminiu, cu o capacitate de peste 300 l, fără dispozitive mecanice sau termice, inclusiv căptușite sau izolate termic |

18.0316 | 7612 | Rezervoare, butoaie, tambure, bidoane, cutii și recipiente similare din aluminiu (inclusiv recipiente tubulare rigide sau flexibile), pentru orice substanțe (cu excepția gazelor comprimate sau lichefiate), cu o capacitate de cel mult 300 l, fără dispozitive mecanice sau termice, inclusiv căptușite sau izolate termic |

18.0318 | 76130000 | Recipiente din aluminiu pentru gaze comprimate sau lichefiate |

18.0320 | 8202 | Ferăstraie manuale; pânze de ferăstrău de orice fel (inclusiv freze-ferăstrău și pânze nedanturate pentru tăiere) |

18.0322 | 8203 | Pile, rașpele, clești (inclusiv pentru tăiat), patente, pensete, foarfece de tăiat metale, unelte de tăiat țevi, unelte de tăiat buloane, poansoane și unelte similare manuale |

18.0324 | 8204 | Chei de strângere manuale (inclusiv chei dinamometrice); bucșe de strângere interschimbabile, cu sau fără mâner |

18.0326 | 8205 | Unelte și scule manuale (inclusiv diamante pentru tăiat geamuri) nedenumite și neincluse în altă parte; lămpi de sudură și similare; menghine, cleme de strângere și similare, cu excepția celor care constituie accesorii sau părți de mașini-unelte; nicovale; forje portabile; polizoare cu batiu, manuale sau cu pedală |

18.0328 | 8207 | Unelte interschimbabile pentru utilaje manuale, mecanice sau nu, sau pentru mașini-unelte (de exemplu de ambutisat, de ștanțat, de poansonat, de tarodat, de filetat,), inclusiv filiere pentru tragerea sau filarea (extrudarea) metalelor, precum și scule de forare sau de sondare |

18.0330 | 8208, cu excepția 82084000 | Cuțite și lame tăietoare, pentru mașini sau pentru aparate mecanice, cu excepția celor pentru mașini agricole, horticole sau forestiere |

18.0332 | 820900 | Plăcuțe, baghete, vârfuri și obiecte similare pentru unelte și scule, nemontate, fabricate din carburi metalice sinterizate sau materiale metaloceramice |

18.0334 | 821000 | Aparate mecanice acționate manual, cu o greutate de cel mult 10 kg, utilizate pentru a prepara, a ambala sau a servi alimente sau băuturi |

18.0336 | 830300 | Case de bani, uși blindate și compartimente pentru camere blindate, cufere și casete de siguranță și articole similare, din metale comune |

18.0338 | 83040000 | Clasoare, fișiere, cutii de clasat, suporturi pentru hârtii, penare, portștampile și materiale și furnituri similare pentru birou, din metale comune, cu excepția mobilierului de birou de la poziția 9403 |

18.0340 | 8402 | Cazane de aburi (generatoare de aburi), cu excepția cazanelor pentru încălzire centrală destinate să producă în același timp apă caldă și abur de joasă presiune; cazane denumite "de apă supraîncălzită" |

18.0342 | 8403 | Cazane pentru încălzire centrală, cu excepția celor de la poziția 8402 |

18.0344 | 8404 | Dispozitive auxiliare pentru cazanele de la pozițiile 8402 sau 8403 (de exemplu economizoare, supraîncălzitoare, dispozitive de curățat funingine sau recuperatoare de gaz); condensatoare pentru mașinile cu abur |

18.0346 | 8405 | Generatoare de gaz cu aer sau de gaz cu apă, cu sau fără epuratoarele lor; generatoare de acetilenă și generatoare similare de gaz, prin procedeul cu apă, cu sau fără epuratoarele lor |

18.0348 | 8406 | Turbine cu abur |

18.0350 | 8407 | Motoare cu piston alternativ sau rotativ, cu aprindere prin scânteie (motoare cu explozie) |

18.0352 | 8408 | Motoare cu piston, cu aprindere prin comprimare (motoare diesel sau semi-diesel) |

18.0354 | 8409 | Piese destinate exclusiv sau în principal motoarelor de la pozițiile 8407 sau 8408 |

18.0356 | 8413 | Pompe pentru lichide, cu dispozitiv de măsurare sau nu; elevatoare de lichid |

18.0358 | 8414 | Pompe de aer sau de vid, compresoare de aer sau de alte gaze și ventilatoare; hote aspirante de extracție sau de reciclare, cu ventilator incorporat, echipate sau nu cu filtre |

18.0360 | 8415 | Mașini și aparate pentru condiționarea aerului, care au ventilator cu motor și dispozitive proprii de modificare a temperaturii și a umidității, inclusiv cele la care umiditatea nu poate fi reglată separat |

18.0362 | 8416 | Arzătoare pentru alimentarea focarelor, cu combustibili lichizi, combustibili solizi pulverizați sau cu gaz; focare automate, inclusiv antefocarele lor, grătarele lor mecanice, dispozitivele mecanice ale acestora pentru evacuarea cenușii și dispozitivele similare |

18.0364 | 8417 | Furnale și cuptoare industriale sau de laborator, inclusiv incineratoare, neelectrice |

18.0366 | 8418 | Frigidere, congelatoare și alte echipamente, mașini și aparate pentru producerea frigului, electrice sau nu; pompe de căldură, cu excepția mașinilor și a aparatelor pentru condiționarea aerului de la poziția 8415 |

18.0368 | 8419 | Aparate și dispozitive, încălzite electric sau nu, pentru prelucrarea materialelor prin operații care implică o schimbare a temperaturii, cum sunt încălzirea, coacerea, fierberea, prăjirea, distilarea, rectificarea, sterilizarea, pasteurizarea, etuvarea, uscarea, evaporarea, vaporizarea, condensarea sau răcirea, cu excepția aparatelor de uz casnic; încălzitoare de apă neelectrice, cu încălzire instantanee sau cu acumulare |

18.0370 | 8420 | Calandre și laminoare, cu excepția celor pentru metale sau sticlă, și cilindri pentru aceste mașini |

18.0372 | 8421 | Centrifuge, inclusiv uscătoare centrifugale; mașini și aparate pentru filtrarea sau epurarea lichidelor sau a gazelor |

18.0374 | 8422 | Mașini pentru spălat vesela; mașini și aparate pentru curățat sau uscat sticle sau alte recipiente; mașini și aparate pentru umplut, închis, astupat sau etichetat sticle, cutii, saci sau alte recipiente; mașini și aparate pentru împachetat sau ambalat mărfuri; mașini și aparate pentru acidularea băuturilor |

18.0376 | 8423, cu excepția poziției 84231010 | Aparate și instrumente de cântărit, inclusiv bascule și balanțe pentru verificat piese prelucrate, cu excepția balanțelor sensibile la o greutate de 5 cg sau mai mică; greutăți de cântărit pentru orice balanțe, cu excepția balanțelor de uz menajer |

18.0378 | 8423, cu excepția poziției 84248110 | Aparate mecanice (inclusiv cele manevrate manual) pentru proiectat, dispersat sau pulverizat lichide sau pulberi; extinctoare, încărcate sau nu; pistoale pentru pulverizat cu jet de aer (aerografe) și aparate similare; mașini și aparate cu jet de nisip, cu jet de vapori și aparate similare cu jet, cu excepția aparatelor de stropit pentru agricultură sau horticultură |

18.0380 | 8425 | Palane; troliuri și cabestane; cricuri și vinciuri |

18.0382 | 8426 | Bigi; macarale și macarale suspendate; poduri rulante, macarale-portal de descărcare sau de manipulare, macarale pod, cărucioare-călăreț și cărucioare macara |

18.0384 | 8427 | Cărucioare-stivuitoare; alte cărucioare de manipulare echipate cu un dispozitiv de ridicat |

18.0386 | 8428 | Alte mașini și aparate de ridicat, încărcat, descărcat sau manipulat (de exemplu ascensoare, scări rulante, transportatoare, teleferice) |

18.0388 | 8437 | Mașini pentru curățat, cernut, sortat sau triat semințe, boabe sau legume uscate; mașini și aparate pentru morărit sau pentru prelucrarea cerealelor sau a legumelor uscate, cu excepția mașinilor și a aparatelor de tipul celor folosite în ferme |

18.0390 | 8438 | Mașini și aparate, nedenumite și necuprinse în altă parte în prezentul capitol, pentru prepararea sau fabricarea industrială a produselor alimentare sau a băuturilor, cu excepția mașinilor și a aparatelor pentru extragerea sau prepararea uleiurilor sau a grăsimilor vegetale stabilizate sau animale |

18.0392 | 8439 | Mașini și aparate pentru fabricarea pastei din materiale fibroase celulozice sau pentru fabricarea sau finisarea hârtiei sau a cartonului |

18.0394 | 8440 | Mașini și aparate pentru broșat sau legat cărți, inclusiv mașinile pentru cusut foi |

18.0396 | 8441 | Alte mașini și aparate pentru prelucrarea pastei de hârtie, a hârtiei sau a cartonului, inclusiv mașinile de tăiat de orice fel |

18.0398 | 8443 | Mașini și aparate de imprimat și mașini auxiliare ale acestora |

18.0400 | 844400 | Mașini pentru filarea (extrudarea), etirarea, texturarea sau tăierea materialelor textile sintetice sau artificiale |

18.0402 | 8445 | Mașini pentru prepararea (prelucrarea preliminară) fibrelor textile; mașini pentru filarea, dublarea sau răsucirea firelor textile și alte mașini și aparate pentru fabricarea firelor textile; mașini de bobinat (inclusiv mașini de canetat) sau de depănat fibre textile și mașini pentru pregătirea firelor textile în vederea utilizării lor pe mașinile de la pozițiile 8446 sau 8447 |

18.0404 | 8446 | Războaie de țesut |

Număr de ordine | Cod NC | Denumirea mărfurilor |

18.0406 | 8447 | Mașini și războaie de tricotat, de cusut-tricotat, de produs fire cu miez, tul, dantelă, broderie, articole de pasmanterie, șnururi, plasă sau smocuri |

18.0408 | 8448 | Mașini și aparate auxiliare pentru mașinile de la pozițiile 8444, 8445, 8446 sau 8447 (de exemplu ratiere, mecanisme Jacquard, veghetoare de urzeală și veghetoare de bătătură, mecanisme pentru schimbarea suveicilor); piese și accesorii destinate exclusiv sau în principal mașinilor de la această poziție sau de la pozițiile 8444, 8445, 8446 sau 8447 (de exemplu fuse de filat, furci, garnituri de cardă, piepteni, iglițe, barete, filiere, suveici, cocleți, rame pentru cocleți, ace, platine, croșete) |

18.0410 | 8450 | Mașini de spălat rufe, inclusiv cele cu dispozitiv de uscare |

18.0412 | 8451 | Mașini și aparate (cu excepția celor de la poziția 8450) pentru spălarea, curățirea, stoarcerea, uscarea, călcarea, presarea (inclusiv presele de fixare), albirea, vopsirea, apretarea, finisarea, acoperirea sau impregnarea firelor, a țesăturilor sau a articolelor din materiale textile și mașini pentru acoperirea țesăturilor sau a altor suporturi utilizate pentru fabricarea articolelor de acoperit podele cum este linoleumul; mașini pentru rularea, derularea, plierea, tăierea sau dantelarea țesăturilor |

18.0414 | 8452 | Mașini de cusut, cu excepția mașinilor de cusut foi de la poziția 8440; mobilă, suporți și acoperitoare special concepute pentru mașinile de cusut; ace pentru mașinile de cusut |

18.0416 | 8453 | Mașini și aparate pentru prepararea, tăbăcirea sau prelucrarea pieilor sau pentru fabricarea sau repararea încălțămintei sau a altor obiecte din piele, cu excepția mașinilor de cusut |

18.0418 | 8456 | Mașini-unelte care prelucrează prin așchiere orice tip de material și funcționează cu laser sau cu alt fascicul de lumina sau de fotoni, cu ultrasunete, prin electroeroziune, prin procedee electrochimice, cu fascicule de electroni, cu fascicule de ioni sau cu jet de plasmă |

18.0420 | 8457 | Centre de prelucrare, mașini cu post fix și mașini cu posturi multiple, pentru prelucrarea metalelor |

18.0422 | 8458 | Strunguri pentru prelucrare prin așchiere |

18.0424 | 8459 | Mașini-unelte (inclusiv unitățile de prelucrare glisante) de găurit, alezat, frezat, filetat sau tarodat metalele prin așchiere, cu excepția strungurilor de la poziția 8458 |

18.0426 | 8460 | Mașini-unelte pentru debavurat, ascuțit, polizat, rectificat, honuit, șlefuit sau pentru alte operații de finisat metale, carburi metalice sinterizate sau materiale metaloceramice cu pietre de rectificat, abrazive sau alte produse de șlefuit (polizat), cu excepția mașinilor de danturat sau finisat angrenajele de la poziția 8461 |

18.0428 | 8461 | Mașini-unelte de rabotat, șepinguri, mașini de mortezat, de broșat, de danturat și finisat angrenaje dințate, de tăiat cu ferăstrăul, de secționat și alte mașini-unelte care prelucrează prin așchiere metale, carburi metalice sinterizate sau materiale metaloceramice, nedenumite și necuprinse în altă parte |

18.0430 | 8462 | Mașini-unelte (inclusiv prese) pentru prelucrarea metalelor prin forjare sau ștanțare, baroși, sonete și ciocane mecanice; mașini-unelte (inclusiv prese) pentru prelucrarea metalelor prin îndoire, pliere, îndreptare, aplatizare, forfecare, perforare sau crestare; prese pentru prelucrarea metalelor sau a carburilor metalice, cu excepția celor de mai sus |

18.0432 | 8463 | Alte mașini-unelte pentru prelucrarea metalelor, a carburilor metalice sinterizate sau a materialelor metaloceramice, care nu prelucrează prin așchiere |

18.0434 | 8464 | Mașini-unelte pentru prelucrarea pietrei, a produselor ceramice, a betonului, a azbocimentului sau a materialelor minerale similare sau pentru prelucrarea la rece a sticlei |

18.0436 | 8465 | Mașini-unelte (inclusiv mașinile de bătut cuie, de prins cu scoabe, de lipit, de încleiat sau pentru alte asamblări) pentru prelucrarea lemnului, a plutei, a osului, a ebonitei, a materialelor plastice dure sau a altor materiale dure similare |

18.0438 | 8467 | Unelte pneumatice sau cu motor neelectric încorporat, pentru utilizare manuală |

18.0440 | 8468 | Mașini și aparate de lipit sau sudat, inclusiv de tăiat, cu excepția celor de la poziția 8515; mașini și aparate cu gaz pentru călire superficiala |

18.0442 | 8469 | Mașini de scris și mașini pentru prelucrarea textelor |

18.0444 | 8470 | Mașini de calculat, mașini de contabilizat, mașini de francat, mașini de emis bilete și mașini similare, cu dispozitiv de calcul; case de înregistrare |

18.0446 | 8471 | Mașini automate de prelucrare a datelor și unități ale acestora; cititori magnetici sau optici, mașini pentru transpunerea datelor pe suport sub forma codificată și mașini de prelucrare a acestor date, nedenumite și necuprinse în altă parte |

18.0448 | 8472 | Alte mașini și aparate de birou (de exemplu duplicatoare șapirografice sau cu matrițe, mașini de imprimat adrese, distribuitoare automate de bancnote, mașini de triat, de numărat sau de făcut fișicuri de monete, aparate de ascuțit creioane, aparate de perforat sau de capsat) |

18.0450 | 8477 | Mașini și aparate pentru prelucrarea cauciucului sau a materialelor plastice sau pentru fabricarea produselor din aceste materiale, nedenumite și necuprinse în altă parte în prezentul capitol |

18.0452 | 8478 | Mașini și aparate pentru prepararea sau prelucrarea tutunului, nedenumite și necuprinse în altă parte în prezentul capitol |

18.0454 | 8480 | Rame pentru forme de turnătorie; plăci de bază pentru forme; modele pentru forme; forme pentru metale (cu excepția lingotierelor), pentru carburi metalice, sticlă, materiale minerale, cauciuc sau materiale plastice |

18.0456 | 8581 | Motoare și generatoare electrice, cu excepția grupurilor electrogene |

18.0458 | 8508 cu excepția poziției 85088080 | Unelte electromecanice cu motor electric incorporat, pentru utilizare manuală, cu excepția foarfecelor pentru garduri, a mașinilor de tuns iarba sau de plivit |

18.0460 | 8514 | Cuptoare electrice industriale sau de laborator, inclusiv cele care funcționează prin inducție sau prin pierderi dielectrice; alte aparate industriale sau de laborator pentru tratarea termică a materialelor prin inducție sau prin pierderi dielectrice |

18.0462 | 8515 | Mașini și aparate de lipit sau sudat (inclusiv de tăiat), electrice (inclusiv cele cu gaz încălzite electric) sau care funcționează cu laser sau cu alte fascicule de lumină sau de fotoni, cu ultrasunete, cu fascicule de electroni, cu impulsuri magnetice sau cu jet de plasmă; mașini și aparate electrice pentru pulverizarea la cald a metalelor sau a carburilor metalice sinterizate |

18.0464 | 8526 | Aparate de radiodetecție și de radiosondaj (radar), aparate de radionavigație și aparate de radiotelecomandă |

18.0466 | 9009 | Aparate de fotocopiere cu sistem optic sau prin contact și aparate de termocopiere |

18.0468 | 9010 | Aparate și echipamente pentru laboratoare fotografice sau cinematografice (inclusiv aparate pentru proiecția sau trasarea circuitelor pe suprafețele sensibilizate ale materialelor semiconductoare), nedenumite și necuprinse în altă parte în prezentul capitol; negatoscoape; ecrane de proiecție |

18.0470 | 9017 | Instrumente de desen, de trasare sau de calcul (de exemplu mașini de desenat, pantografe, raportoare, truse de matematică, rigle și discuri de calcul); instrumente pentru măsurarea lungimii, pentru utilizare manuală (de exemplu rigle, rulete, micrometre, șublere și calibre), nedenumite și necuprinse în altă parte în prezentul capitol |

18.0472 | 9024 | Mașini și aparate pentru încercări de duritate, tracțiune, comprimare, elasticitate sau alte proprietăți mecanice ale materialelor (de exemplu metale, lemn, textile, hârtie, material plastic) |

18.0474 | 9026 | Instrumente și aparate pentru măsurarea sau controlul debitului, al nivelului, al presiunii sau al altor caracteristici variabile ale lichidelor sau ale gazelor (de exemplu debitmetre, indicatoare de nivel, manometre, contoare de căldură), cu excepția instrumentelor și a aparatelor de la pozițiile 9014, 9015, 9028 sau 9032 |

18.0476 | 9027 | Instrumente și aparate pentru analize fizice sau chimice (de exemplu polarimetre, refractometre, spectrometre, analizoare de gaze sau fum); instrumente și aparate pentru încercarea vâscozității, a porozității, a dilatării, a tensiunii superficiale sau similare sau pentru măsurări calorimetrice, acustice sau fotometrice (inclusiv exponometre); microtoame |

18.0478 | 9028 | Contoare de gaze, de lichide sau de electricitate, inclusiv contoare pentru etalonarea lor |

18.0480 | 9406 | Construcții prefabricate |

--------------------------------------------------